37. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 194 της 9/11 Ιουλ. 1996 (ΦΕΚ Α΄ 158) Σύσταση Τμήματος Μηχανογράφησης και μεταφορά θέσεων προσωπικού αντίστοιχης ειδικότητας στο Ταμείο Επικουρικής Ασφαλίσεως Προσωπικού Εταιρειών Πετρελαιοειδών. Έχοντας υπόψη: 1.Τις διατάξεις: α)Των παρ. 5 και 2 (εδαφ. τελευταίο) του άρθρ. 6 του Νόμ. 2026/92 (ΦΕΚ 43Α), όπως τροποποιήθηκε με τις διατάξεις της παρ. 1 του άρθρ. 30 του Νόμ. 2190/94 (ΦΕΚ 28/Α). β)Του άρθρ. 27 του Νόμ. 2081/92 (ΦΕΚ 154/Α). γ)Της παρ. 15 του άρθρ. 36 του Νόμ. 2190/94 (ΦΕΚ 28/Α). δ)Του Π.Δ/τος 372/14.9.95 (ΦΕΚ 201/Α/95) «Μεταφορά της ΓΓΚΑ από ΥΥΠΚΑ στο Υπουργείο Εργασίας». ε)Του Π.Δ/τος 373/14.9.95 «Συγχώνευση των Υπουργείων Προεδρίας της Κυβέρνησης και Εσωτερικών στο Υπουργείο Εσωτερικών, Δημόσιας Διοίκησης και Αποκέντρωσης και καθορισμός των αρμοδιοτήτων του». 2.Την αριθ. 13/6.3.1996 απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Καθορισμός αρμοδιοτήτων του Υφυπουργού Εσωτερικών, Δημόσιας Διοίκησης και Αποκέντρωσης Γεωργίου Μωραΐτη» (ΦΕΚ 137/Β). 3.Την αριθ. 80010/12.2.96 κοινή απόφαση του Πρωθυπουργού και  Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς Εργασίας και Κοινωνικών Ασφαλίσεων (ΦΕΚ 91/Β13.2.96). 4.Το γεγονός ότι από τις διατάξεις αυτού του Προεδρικού Διατάγματος προκαλείται ετήσια δαπάνη σε βάρος του προϋπολογισμού του Ταμείου Επικουρικής Ασφαλίσεως Προσωπικού Εταιρειών Πετρελαιοειδών, η οποία ανέρχεται στο ποσό των 346.000 δρχ. περίπου και θα καλυφθεί από το ειδικό αποθεματικό έτους 1996. 5.Την αριθ. 250/1995 γνωμοδότηση του Συμβουλίου της Επικρατείας μετά από πρόταση του Υπουργού Οικονομικών και των Υφυπουργών Εσωτερικών, Δημόσιας Διοίκησης και Αποκέντρωσης και Εργασίας και Κοινωνικών Ασφαλίσεων, αποφασίζουμε: Τμήμα Μηχανογράφησης – Αρμοδιότητες Άρθρ.1.-Στο Ταμείο Επικουρικής Ασφαλίσεως Προσωπικού Εταιρειών Πετρελαιοειδών, συνιστάται Τμήμα Μηχανογράφησης, με τις εξής αρμοδιότητες: α)Μέριμνα για τη μηχανογράφηση όλων των εργασιών του Ταμείου, ως και την εφαρμογή επεξεργασίας κειμένου. β)Κάλυψη των αναγκών του Ταμείου από πλευράς ανάλυσης, σχεδιασμού και προγραμματισμού για τη μηχανογράφηση των εργασιών. γ)Μέριμνα για την κωδικοποίηση υπηρεσιακών στοιχείων, όπου παρίσταται ανάγκη. δ)Τήρηση ενημέρωση και ταξινόμηση των μηχανογραφικών αρχείων. ε)Η καλή λειτουργία, εκμετάλλευση και συντήρηση του εξοπλισμού, η προετοιμασία δεδομένων, ο έλεγχος εσόδου – εξόδου και η ασφάλεια του όλου συστήματος. Σύσταση κλάδων – Μεταφορά θέσεων – Προϊστάμενοι Άρθρ.2.-1.Στο Ταμείο Επικουρικής Ασφαλίσεως Προσωπικού Εταιρειών Πετρελαιοειδών, συνιστάται: α)Κλάδος ΤΕ Πληροφορικής της κατηγορίας ΤΕ (ειδικότητας πληροφορικής), στον οποίο μεταφέρεται μία κενή θέση από τον κλάδο ΠΕ Διοικητικό – Οικονομικό. β)Κλάδος ΔΕ Προσωπικού Η/Υ (ειδικότητας χειριστών διατρητικών μηχανών) της κατηγορίας ΔΕ, στον οποίο μεταφέρονται 2 κενές θέσεις από το κλάδο ΤΕ Διοικητικό – Λογιστικό. Προσόντα διορισμού για την πλήρωση των πιο πάνω θέσεων ορίζονται τα προβλεπόμενα στο Π.Δ. 194/88 (ΦΕΚ 84/Α/88), όπως τροποποιήθηκε με το άρθρ. 2 του Π.Δ. 172/92 (ΦΕΚ 81/Α). 2.Οι θέσεις των κλάδων ΠΕ Διοικητικού – Οικονομικού και ΤΕ Διοικητικού – Λογιστικού της κατηγορίας ΠΕ, και ΤΕ αντίστοιχα που προβλέπονται από το άρθρ. 3 του Π.Δ/τος 521/89 (ΦΕΚ 221/Α), αναδιαρθρώνονται ως εξής: ΚΑΤΗΓΟΡΙΑ ΠΕ Κλάδος ΠΕ Διοικητικός – Οικονομικός, θέσεις 4. ΚΑΤΗΓΟΡΙΑ ΤΕ Κλάδος ΤΕ Διοικητικός – Λογιστικός, θέσεις 2. 3.Στο πιο πάνω τμήμα προΐσταται υπάλληλος του κλάδου ΤΕ Πληροφορικής και εν ελλείψει, υπάλληλος κλάδου ΔΕ Προσωπικού Η/Υ. (Μετά τη σελ.1660,07(α) Σελ. 1660,09 Τεύχος 1327 Σελ. 57 Ταμείο Επικ.Ασφαλίσεως Προσωπικού Εταιρειών Πετρελαιοειδών 39.Ν.ξ.34-37 394 